Source: http://www.europarl.europa.eu/sides/getDoc.do?type=REPORT&reference=A7-2010-0261&language=RO
Timestamp: 2013-12-06 12:40:53+00:00

Document:
RECOMANDARE PENTRU A DOUA LECTURĂ referitoare la poziţia Consiliului în primă lectură în vederea adoptării unui regulament al Parlamentului European şi al Consiliului de extindere a dispoziţiilor Regulamentului (CE) nr. 883/2004 şi ale Regulamentului (CE) nr. 987/2009 la resortisanţii ţărilor terţe care nu fac obiectul dispoziţiilor respective exclusiv pe motive de cetăţenie - A7-0261/2010
Procedură : 2007/0152(COD)Stadiile documentului în şedinţăStadii ale documentului :
A7-0261/2010Texte depuse :
1 octombrie 2010PE 448.861v01-00 A7-0261/2010
referitoare la poziţia Consiliului în primă lectură în vederea adoptării unui regulament al Parlamentului European şi al Consiliului de extindere a dispoziţiilor Regulamentului (CE) nr. 883/2004 şi ale Regulamentului (CE) nr. 987/2009 la resortisanţii ţărilor terţe care nu fac obiectul dispoziţiilor respective exclusiv pe motive de cetăţenie
Raportor: Jean Lambert
– având în vedere poziţia Consiliului în primă lectură (11160/4/2010 – C7 –0208/2010),
– având în vedere propunerea Comisiei prezentată Consiliului (COM(2007)0439),
– având în vedere articolul 63 alineatul (4) şi articolul 67 din Tratatul CE, în temeiul cărora a fost consultat de către Consiliu (C6-0289/2007),
– având în vedere poziţia sa din 9 iulie 2008(1), – având în vedere Comunicarea Comisiei către Parlamentul European şi Consiliu intitulată „Consecinţele intrării în vigoare a Tratatului de la Lisabona asupra procedurilor decizionale interinstituţionale în curs de desfăşurare” (COM(2009)0665),
– având în vedere articolul 294 alineatul (7) şi articolul 79 alineatul (2) litera (b) din Tratatul privind funcţionarea Uniunii Europene,
– având în vedere Rezoluţia sa din 5 mai 2010 referitoare la consecinţele intrării în vigoare a Tratatului de la Lisabona asupra procedurilor decizionale interinstituţionale în curs de desfăşurare - „omnibus”(2) – având în vedere avizul Comitetului Economic şi Social European din 16 ianuarie 2008(3),
– având în vedere recomandarea pentru a doua lectură a Comisiei pentru ocuparea forţei de muncă şi afaceri sociale (A7-0261/2010),
1. aprobă poziţia Consiliului;
2. constată că actul este adoptat în conformitate cu poziţia Consiliului;
3. încredinţează Preşedintelui sarcina de a semna actul împreună cu Preşedintele Consiliului, în conformitate cu articolul 297 alineatul (1) din Tratatul privind funcţionarea Uniunii Europene;
4. încredinţează Secretarului General sarcina de a semna actul, după ce s-a verificat îndeplinirea corespunzătoare a tuturor procedurilor, şi de a asigura, în acord cu Secretarul General al Consiliului, publicarea sa în Jurnalul Oficial al Uniunii Europene;
5. încredinţează Preşedintelui sarcina de a transmite Consiliului şi Comisiei, precum şi parlamentelor naţionale poziţia Parlamentului.
JO C 294 E, 3.12.09, p. 259. (2)
Texte adoptate, P7_TA(2010)0126.
JO C 151, 17.6.2008, p. 50. EXPUNERE DE MOTIVE
Proiectul de regulament îşi propune să garanteze faptul că resortisanţii ţărilor terţe care sunt rezidenţi legali în UE şi care se află într-o situaţie transfrontalieră ce implică cel puţin două state membre fac obiectul aceloraşi norme de coordonare a drepturilor în materie de asigurări sociale ca şi cetăţenii UE, în temeiul normelor revizuite incluse acum în Regulamentul (CE) nr. 883/2004 şi în Regulamentul de punere în aplicare a acestuia [Regulamentul (CE) nr. 987/2009]. La momentul prezentării iniţiale a propunerii Comisiei, Parlamentul European a fost consultat şi a adoptat două amendamente prin care au fost înlocuite referinţele la Carta drepturilor fundamentale şi s-a subliniat că un înalt standard de protecţie socială este unul dintre obiectivele Uniunii Europene, menţionat în Regulamentul (CE) nr. 859/2003. Aceste două amendamente au fost integrate în poziţia Consiliului în primă lectură din 6 iulie 2010, la considerentele 4 şi 7.
De la introducerea Tratatului de la Lisabona, acestui dosar i se aplică procedura legislativă ordinară. În mai 2010, PE a confirmat rezultatul votului său în cadrul procedurii de consultare, textul devenind astfel prima lectură a PE în temeiul noii proceduri.
Poziţia Consiliului în primă lectură nu conţine referinţe la anexe sau dispoziţii speciale pentru vreun stat membru participant. Acest lucru este în concordanţă cu poziţia în primă lectură a Parlamentului European.
Consiliul propune câteva modificări: a inclus unele considerente legate de participarea anumitor state membre, bazându-se pe temeiul juridic al propunerii, respectiv articolul 79 alineatul (2) litera (b) (considerentele 17, 18, 19). În mod regretabil, Danemarca nu participă la mecanismele de coordonare pentru resortisanţii ţărilor terţe. Irlanda a ales să participe, dar, spre dezamăgirea raportorului, Marea Britanie a optat pentru neparticipare şi, prin urmare, va acţiona conform normelor existente: raportorul consideră că acesta este un pas înapoi în raport cu angajamentul de simplificare, care reprezintă un element-cheie al scopului Regulamentul (CE) nr. 883/2004, şi în raport cu principiul egalităţii de tratament.
Considerentul 8 din propunerea iniţială (acum considerentul 10 din poziţia Consiliului în primă lectură) clarifică drepturile statelor membre în ceea ce priveşte competenţa lor de a decide dacă o persoană se află legal pe teritoriul lor. Considerentul 13 clarifică drepturile unei persoane (şi ale urmaşilor acesteia) de a-şi menţine dreptul la anumite prestaţii de asigurări sociale dobândite pe perioada reşedinţei legale.
Adoptarea rapidă a noului regulament ar permite integrarea din vreme a acestuia în gestionarea revizuită a Regulamentelor 883/2004 şi 987/2009 şi ar garanta tratamentul egal al resortisanţilor ţărilor terţe rezidenţi legali în ceea ce priveşte asigurările sociale. Raportorul a decis să nu depună niciun amendament la poziţia Consiliului în primă lectură şi recomandă ca aceasta să fie acceptată de comisie.
Extinderea dispoziţiilor Regulamentului (CE) nr. 883/2004 şi ale Regulamentului (CE) nr. […] la resortisanţii ţărilor terţe care nu fac obiectul dispoziţiilor respective exclusiv pe motive de cetăţenie
Data anunţului în plen al primirii poziţiei Consiliului în primă lectură

References: articolul 63
 articolul 67
 articolul 294
 articolul 79
 articolul 297
 articolul 79